[pic] | ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ |

Βρυξέλλες, 21.10.2009

COM(2009)547 τελικό

ΕΚΘΕΣΗ ΤΗΣ ΕΠΙΤΡΟΠΗΣ ΠΡΟΣ ΤΟ ΕΥΡΩΠΑΪΚΟ ΚΟΙΝΟΒΟΥΛΙΟ ΚΑΙ ΤΟ ΣΥΜΒΟΥΛΙΟ

2 Η έκθεση σχετικά με τη δημοσιονομική εκτέλεση του Ευρωπαϊκού Γεωργικού Ταμείου Αγροτικής Ανάπτυξης (ΕΓΤΑΑ) Οικονομικό έτος 2008

ΠΙΝΑΚΑΣ ΠΕΡΙΕΧΟΜΕΝΩΝ

1. Δημοσιονομική διαδικασία και παρακολούθηση 3

2. Διαχείριση των πιστώσεων και δημοσιονομική εκτέλεση 5

2.1. Πιστώσεις ανάληψης υποχρεώσεων 5

2.1.1. Πιστώσεις ανάληψης υποχρεώσεων για τα επιχειρησιακά προγράμματα αγροτικής ανάπτυξης 5

2.1.2. Διαθέσιμες πιστώσεις ανάληψης υποχρεώσεων για την τεχνική βοήθεια 6

2.2. Πιστώσεις πληρωμών 6

2.2.1. Διαθέσιμες πιστώσεις για τα επιχειρησιακά προγράμματα αγροτικής ανάπτυξης 6

2.2.2. Διαθέσιμες πιστώσεις για την τεχνική βοήθεια 11

3. Ποσοστό εκτέλεσης των προγραμμάτων ΕΓΤΑΑ (% επιδοτήσεων ΕΓΤΑΑ κατά το 2007 και το 2008 που κατέβαλε η επιτροπή ανά κράτος μέλος 14

Δημοσιονομική διαδικασία και παρακολούθηση

Η Επιτροπή ενέκρινε στις 2 Μαΐου 2007 το προσχέδιο προϋπολογισμού (ΠΠ) για το οικονομικό έτος 2008. Το ΠΠ για το ΕΓΤΑΑ προτάθηκε στην αρμόδια για τον προϋπολογισμό αρχή με τους ακόλουθους δημοσιονομικούς πόρους (σε ευρώ):

Θέση του προϋπολογισμού | Πιστώσεις ανάληψης υποχρεώσεων | Πιστώσεις πληρωμών |

05.040501 (Προγράμματα αγροτικής ανάπτυξης) | 12.542.462.561,00 | 9.396.700.000,00 |

05.040502 (Τεχνική βοήθεια) | 22.089.328,00 | 10.000.000,00 |

Ο κανονισμός (ΕΚ) αριθ. 378/2007 του Συμβουλίου σχετικά με την προαιρετική διαφοροποίηση των άμεσων ενισχύσεων εκδόθηκε στις 27 Μαρτίου 2007. Η άμεση επίπτωση στον προϋπολογισμό του ΕΓΤΑΑ συνίσταται στην αύξηση των πιστώσεων ανάληψης υποχρεώσεων κατά 362 εκατομμύρια ευρώ.

Κατά συνέπεια, ο γενικός προϋπολογισμός του 2008 εγκρίθηκε από το Κοινοβούλιο σε δεύτερη ανάγνωση στις 13 Δεκεμβρίου 2007 με τα ακόλουθα ποσά όσον αφορά το ΕΓΤΑΑ:

Θέση προϋπολογισμού | Πιστώσεις ανάληψης υποχρεώσεων | Πιστώσεις πληρωμών |

05.040501 (Προγράμματα αγροτικής ανάπτυξης) | 12.904.462.561,00 | 9.396.700.000,00 |

05.040502 (Άμεση ενίσχυση) | 22.089.328,00 | 10.000.000,00 |

Μέχρι το τέλος του έτους 2007 είχαν εγκριθεί από την Επιτροπή μόνο 54 προγράμματα ΕΓΤΑΑ επί συνόλου 94. Τα υπόλοιπα 40 προγράμματα εγκρίθηκαν το 2008 ως εξής:

- 25 προγράμματα ΕΓΤΑΑ εγκρίθηκαν στις αρχές του 2008 χάρη στη μη αυτόματη μεταφορά πιστώσεων ανάληψης υποχρεώσεων από το έτος 2007 προς το έτος 2008 συνολικού ποσού 1.360.517.165,00 ευρώ·

- 15 προγράμματα ΕΓΤΑΑ, η αξιολόγηση των οποίων δεν είχε ολοκληρωθεί από την Επιτροπή πριν το τέλος του 2007, απετέλεσαν αντικείμενο αναπρογραμματισμού των πιστώσεων του 2007 στα έτη της περιόδου 2008-2013 κατ' εφαρμογή του σημείου 48 της διοργανικής συμφωνίας( ΔΣ) σχετικά με τη δημοσιονομική πειθαρχία.

Όσον αφορά τα τελευταία 15 προγράμματα ΕΓΤΑΑ οι πιστώσεις που ήταν εγγεγραμμένες στον προϋπολογισμό του 2007 για την ετήσια δόση του 2007 ακυρώθηκαν και η αρμόδια για τον προϋπολογισμό αρχή ενέκρινε το Μάιο του 2008 ένα διορθωτικό προϋπολογισμό ύψους 370.376.764 ευρώ σε πιστώσεις ανάληψης υποχρεώσεων που αντιστοιχούσε αναπρογραμματισμό των πιστώσεων του 2007 στο 2008.

Επισημαίνεται ότι για την εφαρμογή του σημείου 48 της ΔΣ χρειάστηκε επίσης αναθεώρηση του δημοσιονομικού πλαισίου της αγροτικής ανάπτυξης με την τροποποίηση της απόφασης 2006/493/ΕΚ του Συμβουλίου, η οποία καθορίζει το ποσό της κοινοτικής ενίσχυσης υπέρ της αγροτικής ανάπτυξης για την περίοδο 2007-2013 και την ετήσια κατανομή του, καθώς και με την τροποποίηση της απόφασης 2006/636/ΕΚ, η οποία καθορίζει, ανά κράτος μέλος, την ετήσια κατανομή του ποσού που αφορά την αγροτική ανάπτυξη κατά την ίδια περίοδο.

Η κατάσταση αυτή σημαίνει ότι το ποσό των πιστώσεων ανάληψης υποχρεώσεων που είναι διαθέσιμο στη θέση του προϋπολογισμού για τα επιχειρησιακά προγράμματα ΕΓΤΑΑ (εκτός της τεχνικής βοήθειας) ανέρχεται σε 14.635.356.490 ευρώ.

Επισημαίνεται ότι οι πιστώσεις πληρωμών διατηρήθηκαν κατά το έτος 2008 στο ίδιο επίπεδο με αυτό του προϋπολογισμού που εγκρίθηκε από το Κοινοβούλιο σε δεύτερη ανάγνωση στις 13 Δεκεμβρίου 2007, εκτός από μια συνολική μεταφορά ύψους 82.995.000 ευρώ η οποία πραγματοποιήθηκε στο τέλος του έτους για την ενίσχυση των θέσεων του προϋπολογισμού που αφορούν το ΕΓΤΠΕ, τμήμα προσανατολισμού. Ο παρακάτω πίνακας δείχνει την κατάσταση ανά θέση προϋπολογισμού (σε ευρώ):

Δημοσιονομικό μέσο/θέση προϋπολογισμού | Aύξηση («+») ή μείωση («-») των διαθέσιμων πιστώσεων πληρωμών (σε ευρώ) |

ΕΓΤΑΑ (05.040501) | - 82.995.000,00 |

ΕΓΤΠΕ-τμήμα προσανατολισμού, στόχος 1 (05.04.02.01) και ΕΓΤΠΕ-τμήμα προσανατολισμού Leader+ (05.040206) | + 82.995.000,00 |

Συνολική διακύμανση (αύξηση, μείωση) για την αγροτική ανάπτυξη | 0,00 |

Το ακόλουθο κεφάλαιο περιγράφει πώς χρησιμοποιήθηκαν αυτά τα ποσά.

Διαχείριση των πιστώσεων και δημοσιονομική εκτέλεση

Πιστώσεις ανάληψης υποχρεώσεων

Πιστώσεις ανάληψης υποχρεώσεων για τα επιχειρησιακά προγράμματα αγροτικής ανάπτυξης

Απορροφήθηκε το σύνολο των διαθέσιμων πιστώσεων ανάληψης υποχρεώσεων όσον αφορά το 2008 (14.635.356.490 ευρώ) (γεγονός που σημαίνει δημοσιονομική απορρόφηση 100%). Ο ακόλουθος πίνακας δείχνει τα ποσά που όντως δεσμεύθηκαν κατά το 2008 ανά κράτος μέλος για τα προγράμματα ΕΓΤΑΑ (σε ευρώ) :

Κράτος μέλος | Απορρόφηση πιστώσεων ανάληψης υποχρεώσεων κατά το 2008 |

AT | 594.709.669,00 |

BE | 63.957.784,00 |

BG | 581.200.565,00 |

CY | 24.772.842,00 |

CZ | 392.638.892,00 |

DE | 1.186.941.705,00 |

DK | 128.937.144,00 |

EE | 95.569.377,00 |

ES | 1.548.539.790,00 |

FI | 318.959.772,00 |

FR | 959.359.146,00 |

GR | 463.470.078,00 |

HU | 537.525.661,00 |

IE | 355.014.220,00 |

IT | 1.616.756.298,00 |

LT | 248.836.020,00 |

LU | 13.661.411,00 |

LV | 300.635.734,00 |

MT | 23.962.147,00 |

NL | 72.638.338,00 |

PL | 1.932.933.351,00 |

PT | 587.531.051,00 |

RO | 1.146.687.683,00 |

SE | 277.225.207,00 |

SI | 139.868.094,00 |

SK | 286.531.906,00 |

UK | 736.492.605,00 |

Γενικό σύνολο | 14.635.356.490,00 |

Διαθέσιμες πιστώσεις ανάληψης υποχρεώσεων για την τεχνική βοήθεια

Το άρθρο 69 παράγραφος 2 του κανονισμού (ΕΚ) αριθ. 1698/2005 του Συμβουλίου προβλέπει ότι το 0,25% του συνολικού ποσού της κοινοτικής ενίσχυσης για την αγροτική ανάπτυξη διατίθεται για την τεχνική βοήθεια την οποία διαχειρίζεται η Επιτροπή. Στον προϋπολογισμό του 2008 το διαθέσιμο ποσό γι' αυτό το σκοπό ανήλθε στα 22.089.328 ευρώ σε πιστώσεις ανάληψης υποχρεώσεων. Στο τέλος του 2008 η απορρόφηση των πιστώσεων ανάληψης υποχρεώσεων ανήλθε στα 5.250.376,94 ευρώ.

Ο ακόλουθος πίνακας δείχνει πώς απορροφήθηκαν αυτές οι πιστώσεις ανάληψης υποχρεώσεων. Το μεγαλύτερο μέρος των πιστώσεων ανάληψης υποχρεώσεων για το έτος 2008 αφορά δράσεις που έχουν σχέση με τη σύσταση του ευρωπαϊκού δικτύου για την αγροτική ανάπτυξη και για την ανάπτυξη του συστήματος πληροφορικής SFC2007.

[pic]

Πιστώσεις πληρωμών

Διαθέσιμες πιστώσεις για τα επιχειρησιακά προγράμματα αγροτικής ανάπτυξης

Οι πιστώσεις πληρωμών στον προϋπολογισμό του 2008 για τα προγράμματα ΕΓΤΑΑ ανέρχονται σε 9.396.700.000 ευρώ. Από αυτό το ποσό τα 82.995.000 ευρώ μεταφέρθηκαν το Νοέμβριο και το Δεκέμβριο του 2008 για την ενίσχυση των θέσεων του προϋπολογισμού 05.040201 και 05.040206 (προγράμματα ΕΓΤΠΕ – τμήμα προσανατολισμού για το στόχο 1 και για το Leader + της περιόδου προγραμματισμού 2000-2006 αντίστοιχα).

Στο τέλος του έτους 2008 η απορρόφηση των πιστώσεων πληρωμών είχε ανέλθει στα 8.538.840.673,98 ευρώ, τα οποία χρησιμοποιήθηκαν ως εξής:

Προκαταβολές : | 2.475.706.914,50 € |

Επιστροφές 4ου τριμήνου 2006 | 21.697.817,73 € |

Επιστροφές 3ου τριμήνου 2007 | 116.058.716,24 € |

Επιστροφές 4ου τριμήνου 2007 | 1.697.255.282,24 € |

Επιστροφές 1ου τριμήνου 2008 | 1.120.239.109,02 € |

Επιστροφές 2ου τριμήνου 2008 | 1.303.099.545,58 € |

Επιστροφές 3ου τριμήνου 2008 | 1.804.783.288,67 € |

Σύνολο απορρόφησης 2008 | 8.538.840.673,98 € |

Οι επιστροφές του 2ου και του 3ου τριμήνου του 2008 για ορισμένα προγράμματα (βλ. ακόλουθη κατάσταση) ήταν εν μέρει ή εν συνόλω σε αναμονή περί το τέλος του οικονομικού έτους εξ αιτίας του ότι οι πιστώσεις ανάληψης υποχρεώσεων για το 2007 και το 2008 γι' αυτά τα προγράμματα είχαν ήδη απορροφηθεί από τις προκαταβολές και τις προηγούμενες επιστροφές. Ο ακόλουθος πίνακας δείχνει την κατάσταση των προγραμμάτων τα οποία απορρόφησαν τις πιστώσεις ανάληψης υποχρεώσεων και των οποίων οι πληρωμές έγιναν στις αρχές του 2009 (σε ευρώ) :

Πρόγραμμα ΕΓΤΑΑ - N° CCI | Q2 2008 (2ο τρίμηνο) | Q3 2008 (3ο τρίμηνο) | Σύνολο |

Vlaanderen (2007BE06RPO001) | 2.634.830,50 | 2.634.830,50 |

Nordrhein-Westfalen (2007DE06RPO015) | 10.345.809,87 | 10.345.809,87 |

Aragon (2007ES06RPO002) | 12.299.213,27 | 16.291.566,28 | 28.590.779,54 |

Asturias (2007ES06RPO003) | 1.100.082,61 | 1.100.082,61 |

La Rioja (2007ES06RPO016) | 1.046.530,71 | 1.046.530,71 |

Ireland National (2007IE06RPO001) | 95.219.252,45 | 95.219.252,45 |

Σύνολο | 12.299.213,27 | 126.638.072,42 | 138.937.285,68 |

Η διαφορά αφενός μεταξύ του συνολικού ποσού των διαθέσιμων πιστώσεων πληρωμών και αφετέρου του ποσού των απορροφηθεισών πιστώσεων των πληρωμών και του μεταφερθέντος ποσού για την ενίσχυση δύο κονδυλίων του προϋπολογισμού της προηγούμενης περιόδου προγραμματισμού ανήλθε σε 774.864.326,02 ευρώ. Το ποσό αυτό αντιπροσωπεύει δημοσιονομική υποαπαρρόφηση ύψους 8,2% σε σχέση με το διαθέσιμο ποσό στον προϋπολογισμό. Αυτή η υποαπαρρόφηση οφείλεται κυρίως στο γεγονός ότι οι δαπάνες που δηλώθηκαν όσον αφορά το τρίτο τρίμηνο ήταν μικρότερη από τις αρχικές προβλέψεις που είχαν κοινοποιήσει τα κράτη μέλη. Οι πιστώσεις αυτές μεταφέρθηκαν στον προϋπολογισμό του 2009 με απόφαση της Επιτροπής, SEC(2009) 164 της 13ης Φεβρουαρίου 2009 ως πιστώσεις C2 (πιστώσεις που δεν μεταφέρθηκαν αυτομάτως με απόφαση της Επιτροπής και πρέπει να χρησιμοποιηθούν πριν τις 31 Δεκεμβρίου 2009).

Το γράφημα που ακολουθεί δείχνει τη μηνιαία απορρόφηση πιστώσεων πληρωμών κατά το έτος 2008. Ο ρυθμός απορρόφησης επηρεάζεται από τις ημερομηνίες αποστολής των τεσσάρων δηλώσεων πληρωμών τους έτους (31 Ιανουαρίου, 30 Απριλίου, 31 Ιουλίου, 10 Νοεμβρίου για τις δηλώσεις που αντιστοιχούν στο τέταρτο τρίμηνο του 2007, στο πρώτο τρίμηνο του 2008, στο δεύτερο τρίμηνο του 2008, και στο τρίτο τρίμηνο του 2008).

[pic]

Ο ακόλουθος πίνακας δείχνει τα ποσά που κατέβαλε η Επιτροπή κατά το ημερολογιακό έτος 2008, ανά κράτος μέλος, για τις καταβληθείσες προκαταβολές και για την επιστροφή των δαπανών που πραγματοποίησαν οι οργανισμοί πληρωμών κατά την διάρκεια των περιόδων από 16 Οκτωβρίου έως 31 Δεκεμβρίου 2007 (τέταρτο τρίμηνο του 2007), από 1 Ιανουαρίου 2008 μέχρι 31 Μαρτίου 2008 (1ο τρίμηνο του 2008), από 1 Απριλίου2008 μέχρι 30 Ιουνίου 2008 (2ο τρίμηνο του 2008) και από 1 Ιουλίου 2008 μέχρι 15 Οκτωβρίου 2008 (3ο τρίμηνο του 2008).

Τα ποσά που αφορούν το τέταρτο τρίμηνο του 2006, σχετικά με τις δαπάνες που δήλωσαν τα κράτη μέλη βάσει των μεταβατικών διατάξεων του κανονισμού (ΕΚ) αριθ. 1290/2005, καταβλήθηκαν μόλις εγκρίθηκαν τελικά τα σχετικά προγράμματα από την Επιτροπή, γεγονός που είχε ως συνέπεια να γίνουν πληρωμές ακόμη και το 2008. Οι πληρωμές αυτές αφορούν τα προγράμματα τα οποία δεν είχαν ακόμη εγκριθεί περί τα τέλη του οικονομικού έτους 2007 και απετέλεσαν αντικείμενο αναπρογραμματισμού (άρθρο 47 της διοργανικής συμφωνίας) ή μη αυτόματης μεταφοράς πιστώσεων ανάληψης υποχρεώσεων από το 2007 προς το 2008.

Τα ποσά που αφορούν το τρίτο τρίμηνο του 2007 (οι δαπάνες που πραγματοποιήθηκαν από την 1η Ιουλίου 2007 μέχρι τις 15 Οκτωβρίου του 2007) αφορούν προγράμματα που εξάντλησαν τις πιστώσεις ανάληψης υποχρεώσεων για το 2007 και πληρώθηκαν από τις πιστώσεις του έτους 2008.

[pic]

Κατά το έτος 2008 το συνολικό ποσό των επιστροφών (ενδιάμεσων πληρωμών) ανέρχεται σε 6.063.133.759,48 ευρώ και το ποσό των προκαταβολών σε 2.475.706.914,50 ευρώ.

Όσον αφορά την εξέλιξη σε σχέση με το 2007, ο ακόλουθος πίνακας δείχνει μια σημαντική αύξηση (+ 40,43%) των πληρωμών προς τα κράτη μέλη. Αυτή η αύξηση εξηγείται από το γεγονός ότι υπερδιπλασιάστηκαν οι επιστροφές κατά το 2008 (+ 155,21%) ενώ το ποσό των προκαταβολών μειώθηκε λιγότερο (- 33,18%). Η μείωση των προκαταβολών οφείλεται στο γεγονός ότι πάνω από το μισό είχε ήδη καταβληθεί κατά το 2007. Η μεγάλη αύξηση των επιστροφών δείχνει με τη σειρά της την σταδιακή υλοποίηση των προγραμμάτων αγροτικής ανάπτυξης στα κράτη μέλη.

[pic]

Διαθέσιμες πιστώσεις για την τεχνική βοήθεια

Στον προϋπολογισμό του 2008 το ποσό που είχε αρχικά διατεθεί για το σκοπό αυτό ανερχόταν σε 10.000.000 ευρώ για τις πιστώσεις πληρωμών. Στο πλαίσιο της συλλογικής μεταφοράς πιστώσεων κατά το 2008 που πραγματοποίησε η ΓΔ προϋπολογισμού μεταφέρθηκε το ποσό των 2.000.000 ευρώ σε μια άλλη θέση του προϋπολογισμού εκτός της περιμέτρου της αγροτικής ανάπτυξης. Στο τέλος του 2008 η απορρόφηση των πιστώσεων πληρωμών ανήλθε σε 3.455.471 ευρώ.

Ο ακόλουθος πίνακας δείχνει τα καταβληθέντα ποσά ανά θέση του προϋπολογισμού και τις κυριότερες δράσεις που πραγματοποιήθηκαν, όπως είναι η δημιουργία του ευρωπαϊκού δικτύου για την αγροτική ανάπτυξη και το παρατηρητήριο για τις αγροτικές ζώνες.

[pic]

Επισημαίνεται ότι ένα μέρος των πιστώσεων πληρωμών που απορροφήθηκαν κατά το 2008 όσον αφορά τη θέση του προϋπολογισμού από την οποία χρηματοδοτείται η ανάπτυξη του συστήματος πληροφορικής SFC 2007 (316.624 ευρώ) αφορά αναλήψεις υποχρεώσεων που έγιναν κατά το έτος 2007.

AΝΑΛΥΣΗ ΑΝΑ ΑΞΟΝΑ ΚΑΙ ΜΕΤΡΟ ΕΓΤΑΑ ΤΩΝ ΠΟΣΩΝ ΠΟΥ ΔΗΛΩΣΑΝ ΟΙ ΟΡΓΑΝΙΣΜΟΙ ΠΛΗΡΩΜΩΝ ΤΩΝ ΚΡΑΤΩΝ ΜΕΛΩΝ

Ο ακόλουθος πίνακας δείχνει τις δαπάνες που δήλωσαν τα κράτη μέλη ανά μέτρο αγροτικής ανάπτυξης το 2007 (από το τρίτο τρίμηνο του 2006 έως το τρίτο τρίμηνο του 2007), κατά το 2008 (από το τέταρτο τρίμηνο του 2007 μέχρι το τρίτο τρίμηνο του 2008) και τη σύγκρισή τους με τις ίδιες δαπάνες από την έναρξη των προγραμμάτων (από τέταρτο τρίμηνο 2006 μέχρι τρίτο τρίμηνο 2008) καθώς και με τα ποσά που προβλέπονται στα σχέδια χρηματοδότησης 2007-2013 (σε εκατομμύρια ευρώ). Αυτή η σύγκριση δείχνει σε ποιο βαθμό αντιστοιχούν στις προβλέψεις των προγραμμάτων οι διάφορες δράσεις που έχουν υλοποιηθεί κατά τόπους.

Όσον αφορά το έτος 2008, προκύπτει ότι το 21,3% των ποσών αυτών αφορούν δαπάνες για μέτρα που εμπίπτουν στον άξονα 1, το 75,0% για μέτρα που εμπίπτουν στον άξονα 2 και το 1,9% για μέτρα που εμπίπτουν στον άξονα 3. Τα ποσοστά αυτά δείχνουν σημαντικές διαφορές σε σχέση με το χρηματοδοτικό σχέδιο που ίσχυε περί τα τέλη Δεκεμβρίου 2008 για το σύνολο της περιόδου 2007-2013 (34% για τον άξονα 1, 43,7% για τον άξονα 2 και 13,4% για τον άξονα 3).

Η κατάσταση αυτή οφείλεται κατά μεγάλο μέρος στη φύση των μέτρων που εμπίπτουν στον άξονα 2, τα οποία συχνά πληρώνονται είτε βάσει συμβάσεων κατά τη διάρκεια της προηγούμενης περιόδου προγραμματισμού είτε μέσω αιτήσεων πληρωμών. Αντίθετα, η καθυστέρηση σχετικά με τους άξονες 1 και 2 εξηγείται από το γεγονός ότι είναι πιο χρονοβόρα η διαδικασία έγκρισης και εκτέλεσης των χρηματοδοτικών σχεδίων (δημοσίευση των όρων έγκρισης, παραλαβή των αιτήσεων από τους δυνητικούς δικαιούχους, διαδικασία επιλογής).

Η ισορροπία μεταξύ των αξόνων που προβλέπει η αναπτυξιακή στρατηγική κάθε προγράμματος θα επιτευχθεί σταδιακά κατά τη διάρκεια της εκτέλεσης των προγραμμάτων ΕΓΤΑΑ. Όντως, η σύγκριση των ποσοστών του έτους 2008 με τα ποσοστά του 2007 δείχνει ήδη μια εξέλιξη προς αυτή την κατεύθυνση. Οι δαπάνες όσον αφορά τον άξονα 2 π.χ. από 81,6% που είχαν δηλωθεί το 2007 μειώθηκαν στο 75,0% το 2008, ενώ οι δαπάνες όσον αφορά τον άξονα 1 από 16 % το 2007 αυξήθηκαν στο 21,3% το 2008.

[pic]

Ποσοστό εκτέλεσησ των προγραμμάτων ΕΓΤΑΑ (% επιδοτήσεων ΕΓΤΑΑ κατά το 2007 και το 2008 που κατέβαλε η επιτροπή ανά κράτος μέλος

Το γράφημα της επόμενης σελίδας δείχνει το ύψος των ενισχύσεων ΕΓΤΑΑ από την αρχή της περιόδου προγραμματισμού, περιλαμβανομένων των ποσών που κατέβαλαν τα κράτη μέλη κατά το τελευταίο τρίμηνο του 2008 (και επιστράφηκαν από την Επιτροπή με τον προϋπολογισμό το 209), σε σύγκριση με τις επιδοτήσεις των ετών 2007 και 2008. Το ποσοστό αυτό ανέρχεται στο 71,7% για το σύνολο των προγραμμάτων ΕΓΤΑΑ.

Το γράφημα δείχνει ότι όλα τα προγράμματα εκτός από 4 (Μάλτα, Λιθουανία, Βουλγαρία και Λετονία) είχαν απορροφήσει πάνω από το 50% του συνολικού ποσού των πιστώσεων ανάληψης υποχρεώσεων για το 2007 και το 2008 σε επίπεδο κράτους μέλους.

Εν τούτοις, 5 χώρες (Ιρλανδία, Γαλλία, Λουξεμβούργο, Αυστρία και Βέλγιο) έχουν δηλώσει δαπάνες που υπερβαίνουν το συνολικό ποσό των δόσεων για το 2007 και το 2008, υπέρβαση η οποία καλύφθηκε από τις ετήσιες πιστώσεις του 2009.

[pic]

* - Επισημαίνεται ότι όλες οι πληρωμές βάσει των δηλώσεων για το τέταρτο τρίμηνο του 2008 θα πραγματοποιηθούν στις αρχές του 2009. Τα ποσά αυτών των δηλώσεων όσον αφορά το 4ο τρίμηνο του 2008 περιλαμβάνονται στο γράφημα. |

-Όσον αφορά το ΗΒ, το ποσοστό των προκαταβολών ύψους 7% ισχύει για το ποσό του χρηματοδοτικού σχεδίου χωρίς το μέρος της εκούσιας διαφοροποίησης. | | | | | | | | | | | | | |- Επισημαίνεται ότι τα πέντε κράτη μέλη που εμφανίζουν ποσοστά υψηλότερα του 100% σε σχέση με τις αναλήψεις υποχρεώσεων των ετών 2007 και 2008 χρησιμοποίησαν πιστώσεις του έτους 2009. | | | | | | | | | |